CELEX: 32015R2379
Language: el
Date: 2015-12-16 00:00:00
Title: Εκτελεστικός κανονισμός (ΕΕ) 2015/2379 της Επιτροπής, της 16ης Δεκεμβρίου 2015, για τη θέσπιση παρέκκλισης από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008 και από τον εκτελεστικό κανονισμό (ΕΕ) 2015/2081, τον κανονισμό (ΕΚ) αριθ. 1964/2006 και τον εκτελεστικό κανονισμό (ΕΕ) αριθ. 480/2012, και από τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής των αιτήσεων και της έκδοσης πιστοποιητικών εισαγωγής, για το 2016, στο πλαίσιο των δασμολογικών ποσοστώσεων για τα σιτηρά, για το ρύζι και για το ελαιόλαδο, καθώς και για τη θέσπιση παρέκκλισης από τον κανονισμό (ΕΚ) αριθ. 951/2006 όσον αφορά τις ημερομηνίες έκδοσης πιστοποιητικών εξαγωγής για το 2016 στους τομείς της ζάχαρης και της ισογλυκόζης εκτός ποσόστωσης

18.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 332/46
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2379 ΤΗΣ ΕΠΙΤΡΟΠΉΣ
   της 16ης Δεκεμβρίου 2015
   για τη θέσπιση παρέκκλισης από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008 και από τον εκτελεστικό κανονισμό (ΕΕ) 2015/2081, τον κανονισμό (ΕΚ) αριθ. 1964/2006 και τον εκτελεστικό κανονισμό (ΕΕ) αριθ. 480/2012, και από τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής των αιτήσεων και της έκδοσης πιστοποιητικών εισαγωγής, για το 2016, στο πλαίσιο των δασμολογικών ποσοστώσεων για τα σιτηρά, για το ρύζι και για το ελαιόλαδο, καθώς και για τη θέσπιση παρέκκλισης από τον κανονισμό (ΕΚ) αριθ. 951/2006 όσον αφορά τις ημερομηνίες έκδοσης πιστοποιητικών εξαγωγής για το 2016 στους τομείς της ζάχαρης και της ισογλυκόζης εκτός ποσόστωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου ΧΧΙV:6 της GATT (1), και ιδίως το άρθρο 1,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (2), και ιδίως το άρθρο 20 στοιχείο ιδ), το άρθρο 144 στοιχείο ζ) και το άρθρο 187 στοιχείο ε),
   Εκτιμώντας τα ακόλουθα:
   
               (1)
            
            
               Οι κανονισμοί της Επιτροπής (ΕΚ) αριθ. 2305/2003 (3), 969/2006 (4) (ΕΚ) αριθ. 1067/2008 της Επιτροπής (5) και ο εκτελεστικός κανονισμός της Επιτροπής (ΕΕ) 2015/2081 της Επιτροπής (6) περιέχουν ειδικές διατάξεις που διέπουν την υποβολή αιτήσεων και την έκδοση πιστοποιητικών εισαγωγής κριθής στο πλαίσιο της ποσόστωσης 09.4126, αραβοσίτου στο πλαίσιο της ποσόστωσης 09.4131, μαλακού σίτου ποιότητας άλλης, εκτός της υψηλής, στο πλαίσιο των ποσοστώσεων 09.4123, 09.4124, 09.4125 και 09.4133 και ορισμένων σιτηρών καταγωγής Ουκρανίας στο πλαίσιο των ποσοστώσεων 09.4306, 09.4307 και 09.4308.
            
         
               (2)
            
            
               Στον κανονισμό (ΕΚ) αριθ. 1964/2006 της Επιτροπής (7) και στον εκτελεστικό κανονισμό (ΕΕ) αριθ. 480/2012 της Επιτροπής (8) περιέχονται ειδικές διατάξεις για την υποβολή αιτήσεων και τη χορήγηση πιστοποιητικών εισαγωγής ρυζιού καταγωγής Μπανγκλαντές, στο πλαίσιο της ποσόστωσης 09.4517, και θραυσμάτων ρυζιού στο πλαίσιο της ποσόστωσης 09.4079.
            
         
               (3)
            
            
               Ο κανονισμός (ΕΚ) αριθ. 1918/2006 της Επιτροπής (9) περιλαμβάνει ειδικές διατάξεις για την υποβολή αιτήσεων και για την έκδοση πιστοποιητικών εισαγωγής ελαιολάδου καταγωγής Τυνησίας, στο πλαίσιο της διαθέσιμης ποσόστωσης.
            
         
               (4)
            
            
               Λαμβανομένων υπόψη των αργιών του έτους 2016, είναι σκόπιμο να προβλεφθεί παρέκκλιση, για ορισμένες χρονικές περιόδους, από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008 και από τον εκτελεστικό κανονισμό (ΕΕ) 2015/2081, από τον κανονισμό (ΕΚ) αριθ. 1964/2006, όπως επίσης και από τον εκτελεστικό κανονισμό (ΕΕ) αριθ. 480/2012 και τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής αιτήσεων πιστοποιητικών εισαγωγής και την έκδοση των πιστοποιητικών αυτών, ούτως ώστε να εξασφαλιστεί η τήρηση των σχετικών ποσοστώσεων.
            
         
               (5)
            
            
               Το άρθρο 7δ παράγραφος 1 του κανονισμού, (ΕΚ) αριθ. 951/2006 της Επιτροπής (10) ορίζει ότι τα πιστοποιητικά εξαγωγής ζάχαρης και ισογλυκόζης εκτός ποσόστωσης εκδίδονται από την Παρασκευή που ακολουθεί την εβδομάδα κατά την οποία έχουν υποβληθεί οι αιτήσεις πιστοποιητικών, εφόσον δεν έχει ληφθεί κανένα ειδικό μέτρο, κατά το χρονικό αυτό διάστημα, από την Επιτροπή.
            
         
               (6)
            
            
               Λαμβανομένων υπόψη των αργιών του έτους 2016 και της μη έκδοσης της Επίσημης Εφημερίδας της Ευρωπαϊκής Ένωσης κατά τις αργίες αυτές, η χρονική περίοδος μεταξύ της υποβολής των αιτήσεων και της έκδοσης των πιστοποιητικών είναι υπερβολικά σύντομη για να εξασφαλιστεί η ορθή διαχείριση της αγοράς. Κρίνεται συνεπώς σκόπιμο να παραταθεί η χρονική αυτή περίοδος.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σιτηρά
   1.   Κατά παρέκκλισιν του άρθρου 3 παράγραφος 1 δεύτερο εδάφιο του κανονισμού (ΕΚ) αριθ. 2305/2003, για το έτος 2016, οι αιτήσεις πιστοποιητικών εισαγωγής κριθαριού, στο πλαίσιο της ποσόστωσης 09.4126, δεν είναι δυνατόν να υποβληθούν πριν από τη Δευτέρα 4 Ιανουαρίου 2016 και μετά την Παρασκευή, 16 Δεκεμβρίου 2016, ώρα Βρυξελλών 13.00.
   2.   Κατά παρέκκλισιν του άρθρου 3 παράγραφος 4 πρώτο εδάφιο του κανονισμού (ΕΚ) αριθ. 2305/2003 για το έτος 2016, τα πιστοποιητικά εισαγωγής κριθής τα οποία εκδίδονται στο πλαίσιο της ποσόστωσης 09.4126 και για τα οποία υποβάλλονται οι αιτήσεις κατά τη διάρκεια των περιόδων που ορίζονται στο παράρτημα I του παρόντος κανονισμού, εκδίδονται τις αντίστοιχες ημερομηνίες που αναγράφονται σε αυτά, υπό την επιφύλαξη των μέτρων που θεσπίζονται κατ' εφαρμογήν του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (11).
   3.   Κατά παρέκκλισιν του άρθρου 4 παράγραφος 1 δεύτερο εδάφιο του κανονισμού (ΕΚ) αριθ. 969/2006, για το έτος 2016, οι αιτήσεις πιστοποιητικών εισαγωγής αραβοσίτου, στο πλαίσιο της ποσόστωσης 09.4131, δεν είναι δυνατόν να υποβληθούν πριν από τη Δευτέρα 4 Ιανουαρίου και μετά την Παρασκευή, 16 Δεκεμβρίου 2016, ώρα Βρυξελλών 13.00.
   4.   Κατά παρέκκλισιν του άρθρου 4 παράγραφος 4 πρώτο εδάφιο του κανονισμού (ΕΚ) αριθ. 969/2006, για το έτος 2016, τα πιστοποιητικά εισαγωγής αραβοσίτου που αφορούν την ποσόστωση 09.4131 και για την έκδοση των οποίων υποβάλλονται αιτήσεις κατά τις περιόδους που αναφέρονται στο παράρτημα I του παρόντος κανονισμού, εκδίδονται τις αντίστοιχες ημερομηνίες που αναγράφονται σε αυτό, με την επιφύλαξη των μέτρων που θεσπίζονται κατ' εφαρμογήν του άρθρου 7 παράγραφος 2 του κανονισμού (ΕΚ) αριθ. 1301/2006.
   5.   Κατά παρέκκλισιν του άρθρου 4 παράγραφος 1 δεύτερο εδάφιο του κανονισμού (ΕΚ) αριθ. 1067/2008 για το έτος 2016, οι αιτήσεις πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124, 09.4125 και 09.4133 δεν είναι δυνατόν να υποβληθούν πριν από τη Δευτέρα 4 Ιανουαρίου 2016 και μετά την Παρασκευή, 16 Δεκεμβρίου 2016, ώρα Βρυξελλών 13.00.
   6.   Κατά παρέκκλισιν του άρθρου 4 παράγραφος 4 πρώτο εδάφιο του κανονισμού (ΕΚ) αριθ. 1067/2008, για το έτος 2016, τα πιστοποιητικά εισαγωγής μαλακού σίτου άλλης, πλην της υψηλής, ποιότητας και τα οποία εκδίδονται στα πλαίσια των ποσοστώσεων 09.4123, 09.4124, 09.4125 και 09.4133 και για την έκδοση των οποίων υποβάλλονται αιτήσεις κατά τις περιόδους που αναφέρονται στο παράρτημα I του παρόντος κανονισμού, εκδίδονται τις αντίστοιχες ημερομηνίες που αναγράφονται σε αυτό, υπό την επιφύλαξη των μέτρων που θεσπίζονται κατ' εφαρμογήν του άρθρου 7 παράγραφος 2 του κανονισμού (ΕΚ) αριθ. 1301/2006.
   7.   Κατά παρέκκλισιν του άρθρου 2 παράγραφος 1 δεύτερο εδάφιο του εκτελεστικού κανονισμού (ΕΕ) 2015/2081, για το έτος 2016, οι αιτήσεις πιστοποιητικών εισαγωγής σιτηρών καταγωγής Ουκρανίας, τα οποία εκδίδονται στα πλαίσια των ποσοστώσεων 09.4306, 09.4307 και 09.4308, δεν είναι δυνατόν να κατατεθούν πριν από την Δευτέρα 4 Ιανουαρίου 2016 και δεν είναι δυνατόν να υποβληθούν μετά την Παρασκευή, 16 Δεκεμβρίου 2016, ώρα Βρυξελλών 13.00.
   8.   Κατά παρέκκλισιν του άρθρου 2 παράγραφος 3 του εκτελεστικού κανονισμού (ΕΕ) 2015/2081, για το έτος 2016, τα πιστοποιητικά εισαγωγής σιτηρών καταγωγής Ουκρανίας, τα οποία εκδίδονται στα πλαίσια των ποσοστώσεων 09.4306, 09.4307 και 09.4308 και για τα οποία υποβάλλονται οι αιτήσεις κατά τις περιόδους που αναφέρονται στο παράρτημα I του παρόντος κανονισμού, εκδίδονται τις αντίστοιχες ημερομηνίες που αναγράφονται σε αυτό, υπό την επιφύλαξη των μέτρων που θεσπίζονται κατ' εφαρμογήν του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 2
   Ρύζι
   1.   Κατά παρέκκλισιν του άρθρου 4 παράγραφος 3 πρώτο εδάφιο του κανονισμού (ΕΚ) αριθ. 1964/2006, για το έτος 2016, οι αιτήσεις πιστοποιητικών εισαγωγής ρυζιού καταγωγής Μπανγκλαντές, τα οποία εκδίδονται στο πλαίσιο της ποσόστωσης 09.4517, δεν είναι δυνατόν να υποβληθούν πριν από τη Δευτέρα 4 Ιανουαρίου 2016 και μετά από την Παρασκευή, 9 Δεκεμβρίου 2016, ώρα Βρυξελλών 13.00.
   2.   Κατά παρέκκλισιν του άρθρου 2 παράγραφος 1 τρίτο εδάφιο του εκτελεστικού κανονισμού (ΕΕ) αριθ. 480/2012, για το έτος 2016, οι αιτήσεις πιστοποιητικών εισαγωγής θραυσμάτων ρυζιού, στο πλαίσιο της ποσόστωσης 09.4079, δεν είναι δυνατόν να υποβληθούν πριν από τη Δευτέρα 4 Ιανουαρίου 2016 και μετά την Παρασκευή, 9 Δεκεμβρίου 2016, ώρα Βρυξελλών 13.00.
   Άρθρο 3
   Ελαιόλαδο
   1.   Κατά παρέκκλισιν του άρθρου 3 παράγραφος 1 του κανονισμού (ΕΚ) αριθ. 1918/2006, οι αιτήσεις πιστοποιητικών εισαγωγής ελαιόλαδου καταγωγής Τυνησίας δεν είναι δυνατόν να υποβληθούν μετά την Τρίτη 13 Δεκεμβρίου 2016.
   2.   Κατά παρέκκλισιν του άρθρου 3 παράγραφος 3 του κανονισμού (ΕΚ) αριθ. 1918/2006, τα πιστοποιητικά εισαγωγής ελαιολάδου καταγωγής Τυνησίας, για την έκδοση των οποίων υποβάλλονται οι αιτήσεις κατά τις περιόδους που αναφέρονται στο παράρτημα II του παρόντος κανονισμού, εκδίδονται κατά τις αντίστοιχες ημερομηνίες που αναγράφονται σε αυτά, με την επιφύλαξη των μέτρων που θεσπίζονται κατ' εφαρμογήν του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 4
   Ζάχαρη και ισογλυκόζη εκτός ποσόστωσης
   Κατά παρέκκλισιν του άρθρου 7δ παράγραφος 1 του κανονισμού (ΕΚ) αριθ. 951/2006, τα πιστοποιητικά εξαγωγής ζάχαρης και ισογλυκόζης εκτός ποσόστωσης, για την έκδοση των οποίων υποβάλλονται οι αιτήσεις κατά τις περιόδους που αναφέρονται στο παράρτημα III του παρόντος κανονισμού, εκδίδονται κατά τις αντίστοιχες ημερομηνίες που αναγράφονται σε αυτά, λαμβανομένων, ενδεχομένως, υπόψη των ειδικών μέτρων που ορίζονται στο άρθρο 9 παράγραφοι 1 και 2 του κανονισμού (ΕΚ) αριθ. 951/2006.
   Άρθρο 5
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η ισχύς του λήγει στις 10 Ιανουαρίου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Jerzy PLEWA
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 146 της 20.6.1996, σ. 1.
   
      (2)  ΕΕ L 347 της 20.12.2013, σ. 671.
   
      (3)  Κανονισμός (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (ΕΕ L 342 της 30.12.2003, σ. 7).
   
      (4)  Κανονισμός (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (ΕΕ L 176 της 30.6.2006, σ. 44).
   
      (5)  Κανονισμός (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (κωδικοποιημένη έκδοση) (ΕΕ L 290 της 31.10.2008, σ. 3).
   
      (6)  Εκτελεστικός κανονισμός (ΕΕ) 2015/2081 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών καταγωγής Ουκρανίας (ΕΕ L 302 της 19.11.2015, σ. 81).
   
      (7)  Κανονισμός (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ' εφαρμογήν του κανονισμού (ΕΟΚ) αριθ. 3491/90 του Συμβουλίου (ΕΕ L 408 της 30.12.2006, σ. 19).
   
      (8)  Εκτελεστικός κανονισμός (ΕΕ) αριθ. 480/2012 της Επιτροπής, της 7ης Ιουνίου 2012, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής τα οποία υπάγονται στον κωδικό ΣΟ 1901 10 00 (ΕΕ L 148 της 8.6.2012, σ. 1).
   
      (9)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).
   
      (10)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για τον καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).
   
      (11)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).
   
      ΠΑΡΑΡΤΗΜΑ I
      
                  Περίοδοι υποβολής των αιτήσεων για την έκδοση πιστοποιητικών εισαγωγής σιτηρών
               
               
                  Ημερομηνίες έκδοσης
               
            
                  Από την Παρασκευή, 18 Μαρτίου, ώρα 13.00, έως την Παρασκευή, 25 Μαρτίου 2016, ώρα 13.00, ώρα Βρυξελλών
               
               
                  Η πρώτη εργάσιμη ημέρα από τη Δευτέρα, 4 Απριλίου 2016
               
            
                  Από την Παρασκευή 21 Οκτωβρίου, ώρα 13.00, έως την Παρασκευή 28 Οκτωβρίου 2016, ώρα 13.00, ώρα Βρυξελλών
               
               
                  Η πρώτη εργάσιμη ημέρα από τη Δευτέρα, 7 Νοεμβρίου 2016
               
            
   
      ΠΑΡΑΡΤΗΜΑ II
      
                  Περίοδοι υποβολής των αιτήσεων πιστοποιητικών εισαγωγής ελαιολάδου
               
               
                  Ημερομηνίες έκδοσης
               
            
                  Δευτέρα, 21, ή Τρίτη, 22 Μαρτίου 2016
               
               
                  Η πρώτη εργάσιμη ημέρα από την Παρασκευή, 1η Απριλίου 2016
               
            
                  Δευτέρα 2 ή Τρίτη, 3 Μαΐου 2016
               
               
                  Η πρώτη εργάσιμη ημέρα από την Παρασκευή, 13 Μαΐου 2016
               
            
                  Δευτέρα, 9, ή Τρίτη, 10 Μαΐου 2016
               
               
                  Η πρώτη εργάσιμη ημέρα από την Τετάρτη, 18 Μαΐου 2016
               
            
                  Δευτέρα, 18, ή Τρίτη, 19 Ιουλίου 2016
               
               
                  Η πρώτη εργάσιμη ημέρα από την Τετάρτη, 27 Ιουλίου 2016
               
            
                  Δευτέρα, 8, ή Τρίτη, 9 Αυγούστου 2016
               
               
                  Η πρώτη εργάσιμη ημέρα από την Τετάρτη, 17 Αυγούστου 2016
               
            
                  Δευτέρα, 24, ή Τρίτη, 25 Οκτωβρίου 2016
               
               
                  Η πρώτη εργάσιμη ημέρα από την Πέμπτη, 3 Νοεμβρίου 2016
               
            
   
      ΠΑΡΑΡΤΗΜΑ III
      
                  Περίοδοι υποβολής των αιτήσεων πιστοποιητικών εξαγωγής ζάχαρης και ισογλυκόζης εκτός ποσόστωσης
               
               
                  Ημερομηνίες έκδοσης
               
            
                  Από τη Δευτέρα, 24, έως την Παρασκευή, 28 Οκτωβρίου 2016
               
               
                  Η πρώτη εργάσιμη ημέρα από την Τρίτη, 8 Νοεμβρίου 2016
               
            
                  Από τη Δευτέρα, 19, έως την Παρασκευή, 23 Δεκεμβρίου 2016
               
               
                  Η πρώτη εργάσιμη ημέρα από την Παρασκευή, 6 Ιανουαρίου 2017